  Майя Бывальцева Удмуртиын «Инженеры будущего» форуме пыриськисьёс кун кулэяськонъёсты быдэсъяны дышетско ужлыко шудонъёс пыр. Дышетон программалэн аспӧртэмлыкъёсыз сярысь ивортэ Россиысь машиностроительёслэн огазеяськонзылэн пресс-службаез. «Производство» факультетэз быръемъёс ужпӧрез ӝикыт нуон амалъёслы дышетскем сяна, кун кулэяськонэз, ожгар приёмкаез лыдэ басьтыса, умой быдэсъян ласянь тодон-валанъёс басьто. «Инженеры будущего» форум кутскон азьын ми шудонэз секытгес каримы, отчы ватсаса курон пыртӥмы — кун кулэяськон улсын ожгар приёмкаез. Со соку ик валаны сётэ, макем секытгес луэ дась вузэз возьматыны, куке сое Россиысь обороная министерстволэн ожгар приёмкаез чакла», — вераз «Производство» факультетлэн спикерез София Глинковская. Бизнес-шудонэ пыриськисьёс азьын кӧня ке ужпумъёс сыло — ӵектэм вузлэсь дунлыксэ басьяськисьлэн синмыныз валаны, ужлэсь пайдалыксэ будэтыны, ыштонъёсты кулэстӥсь амалъёсты кутыны. Факультетын ужан понна лыктӥзы командаен ужанлэсь пайдалыксэ будэтонъя устоосыз экспертъёс, кунысь бадӟым предприятиосысь ӧнерчиос. Тодэ вайытом, «Инженеры будущего» форум Удмуртиын ортче 8-тӥысен 18-тӥ пӧсьтолэзёзь. Отчы Россилэн пӧртэм улосвылъёсысьтыз но кунгож сьӧрысь 1 сюрслэсь трос адями пыриське. Тегъёс: Промышленность Науканотехника Дышетон егитъёс Удмуртия форум  